Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 1130/11/3309	Trenčín, 10.8.2015
EEČ : 2-28-78-2015

U Z N E S E N I E

Trestná vec:	obvinený XXXXX 
Prečin:	Neoprávnené nakladanie s odpadmi podľa § 302 odsek 1, odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
obvinení XXXXX, XXXXX a XXXXX od presne nezistenej doby do 10.30 hod. dňa 26.11.2011, kedy boli na odpočívadle XXXXX - XXXXX na 130 km diaľnice D1 v smere na mesto Bratislava zastavení a kontrolovaní hliadkou Mýtnej polície, títo na presne nezistených miestach v Slovenskej republike jazdili s motorovým vozidlom zn. XXXXX, kde zbierali odpad konkrétne použité autobatérie za účelom ich následného predaja v sume 3 394,57 €, hoci na túto činnosť nemali udelenú autorizáciu príslušným ministerstvom na spracovanie a recykláciu použitých batérií a akumulátorov, nebol im udelený súhlas orgánu štátnej správy odpadového hospodárstva Slovenskej republiky podľa § 7 ods. 1 písm. g), § 20 zákona o odpadoch č. 223/2001 Z.z., teda v rozpore so všeobecne záväznými právnymi predpismi nakladali s odpadmi vo väčšom rozsahu.

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Dňa 26.11.2011 bolo povereným príslušníkom OO PZ v Trenčíne podľa § 199 ods.1 Trestného poriadku začaté trestné stíhanie pre prečin „Neoprávnené nakladanie s odpadmi" spáchaný formou spolupáchateľstva podľa §-u 20 Trestného zákona k §-u 302 ods. 1 Trestného zákona a to na základe úradného záznamu príslušníkov Oddelenia mýtnej polície KDI v Trenčíne ako aj na základe vykonania zaisťovacieho úkonu - obmedzenia osobnej slobody osobám XXXXX, nar.XXXXXXXXXX Tieto osoby boli následne povereným príslušnom OO PZ v Trenčíne v zmysle § 85 ods. 1 Trestného poriadku zadržané a vypočuté na zápisnicu o výsluchu zadržaného- podozrivého. Počas výsluchu uviedli, že na územie Slovenskej republiky vstúpili dňa 26.11.2011 cez hraničný prechod XXXXX na vozidle zn. XXXXX MPZ  Maďarskej republiky, ktoré riadil XXXXX, a to za účelom zberu kovového odpadu a farbených kovov. Taktiež vykonali výkup použitých autobatérií. Po vykonaní výsluchov boli zadržane osoby dňa 26.11.2011 v čase o 22.30 hod prepustené.
Na zápisnicu o výsluchu svedka - poškodeného' bola vypočutá XXXXX, nar. XXXXX ktorá pracuje ako odborný radca na úseku odpadového hospodárstva na Okresnom úrade životného prostredia v XXXXX.
Za účelom vyčíslenia spôsobenej škody bolo spoločnosťou XXXXX vypracované odborné vyjadrenie, kde bola vyčíslená škoda na sumu 3 394,57 €.
Dňa 03.10.2012 bolo v zmysle § 228 ods. 2 písm. d) Trestného poriadku trestné stíhanie prerušené, nakoľko sa navrhovalo odovzdanie trestného stíhania do cudziny.
Nakoľko dôvody na prerušenie pominuli, bolo uznesením povereného príslušníka pod sp.zn. ČVS:XXXXX zo 09.12.2013 podľa § 228 ods. 5 Trestného poriadku v trestnom stíhaní zapokračované.
V	spisovom materiáli sa nachádza správa z Okresnej prokuratúry v meste XXXXX v Maďarskej republike zo dňa 08.07.2014, z ktorej vyplýva, že podľa evidencie obvinený XXXXX dňa 06.11.2013 zomrel. Túto správu potvrdzuje i správa z MV SR KR PZ v Bratislave, Spoločné kontaktné pracovisko Čuňovo - Rajka zo dňa 03.09.2014, kde sa uvádzam, že osoba XXXXX XXXXX, nar. XXXXX, tr. byt. XXXXX je v evidencii polície Maďarska evidovaná ako mŕtva. Dátum úmrtia je 06.11.2013.
XXXXX
Vzmysle § 215 ods.1, písm. d/Trestného poriadku s poukazom na § 9 ods.1, písm. 61 Trestného poriadku prokurátor je povinný trestné stíhanie zastaviť, nakoľko je trestné stíhanie neprípustné, pretože ak už bolo začaté, nemožno v ňom pokračovať a musí byť zastavené proti tomu, kto zomrel.
XXXXX

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Tatiana Vooková, PhD.
prokurátorka